जोधपुर. ससुर सेमकान बेचने को लेकर विवाद होने पर देवर ने अपनी ही भाभी पर धारदार हथियार से वार कर उसे मार दिया। देवर ने भाभी को बुरी तरह से पीटा, जिससे उसकी इलाज के दौरान महात्मा गांधी अस्पताल में मौत हो गई।
पुलिस के अनुसार सोमवार को बिजली उर्फ मुस्कान (30) पत्नी सद्दाम हुसैन का अपने देवर जावेद हुसैन व अन्य से झगड़ा हुआ। इस दौरान तकरार बढ़ गई तो देवर ने पहले तो उससे मारपीट की फिर धारदार हथियार से उसकी गर्दन पर वार कर दिए। इसके बाद आरोपी मौके से भाग गया। मुस्कान को घायलावस्था में एमजीएच लाया गया, जहां पर डॉक्टरों ने उसे मृत घोषित कर दिया। इधर मृतका के पीहर पक्ष की ओर से उसके देवर, जेठ, सास-ससुर व अन्य के खिलाफ पुलिस में मामला दर्ज करवाया गया है। आरोपी पुलिस की पकड़ में नहीं आया है।
ससुर मकान बेचना चाहता था
मृतका का ससुर आबिद हुसैन अपना मकान बेचना चाहता था। इसका मृतका के पति सद्दाम ने विरोध किया। इसलिए उसने मकान खाली नहीं करने की चेतावनी भी दी, लेकिन उसका ससुर दो-चार जनों को मकान बेचने के हिसाब से दिखाने लाया। इसको लेकर देवर और भाभी में विवाद हो गया।
विवाद इतना बढ़ गया कि पहले तो देवर ने उसे बुरी तरह पीटा। फिर धारदार हथियार से वार कर उसे गंभीर रूप से घायल कर दिया। मृतका का पांच साल का एक बेटा है। उसने सद्दाम हुसैन से लव मैरिज की थी। मृतका के पति ने अपने परिजनों के खिलाफ अपनी पत्नी की हत्या का आरोप लगाया है।
आगे की स्लाइड्स में देखिए घटना के बाद की फोटोज।
hin_Deva hin_Deva hin_Deva hin_Deva hin_Deva hin_Deva